Offentliggørelse af en meddelelse om godkendelse af en standardændring af varespecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2020/C 18/10)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 af 17. oktober 2018 (1).

MEDDELELSE OM GODKENDELSE AF EN STANDARDÆNDRING

»ROMAGNA«

Referencenummer: PDO-IT-A0507-AM04

Meddelelsesdato: 9.10.2019

BESKRIVELSE OG BEGRUNDELSE FOR DEN GODKENDTE ÆNDRING

1. Nye mousserende vintyper

Beskrivelse:

Følgende nye vintyper tilføjes kategorien mousserende vin:

Romagna Bianco Spumante (Romagna, mousserende hvidvin) og Romagna Rosato Spumante (Romagna, mousserende rosévin).

Begrundelser:

Produktionsområdet for »Romagna«, BOB er velegnet til dyrkningen af druesorterne Trebbiano og Sangiovese, og disse druesorter blandes i de nye typer »Bianco Spumante« og »Rosato Spumante«.

Denne ændring har således til formål at give producenterne mulighed for at anvende navnet på de nye typer mousserende vine, der længe har været i dyrket området for BOB, og som har bevist deres værdi takket være producenternes faglige kvalifikationer og kvaliteten af den fremstillede vin.

Fremstillingen af vine med betegnelsen BOB »Romagna« beriges således med nye typer, der supplerer de allerede eksisterende kategorier af vin i varespecifikationen, hvilket gør det muligt at tilbyde et bredere udvalg af produkter og reagere mere effektivt på efterspørgslen på markedet.

Denne ændring vedrører artikel 1, 2, 3, 4, 5, 6 og 7 i specifikationen og afsnit 1.4 (Beskrivelse af vinen/vinene) i enhedsdokumentet.

2. Druesorter

Beskrivelse:

De druesorter, der kombineres for at fremstille de nye typer »Bianco Spumante« og »Rosato Spumante«, er defineret som:

mindst 70 % af druerne skal være af sorten Trebbiano (til »Bianco Spumante«) eller Sangiovese (til »Rosato Spumante«) kombineret med andre sorter (30 %), der er egnede til dyrkning i regionen Emilia Romagna. Der er øvre grænser for hvor store mængder, der må anvendes af visse sorter: 10 % Manzoni Bianco og 5 % Famoso.

Begrundelser:

De forsøg, der blev gennemført af konsortiet med henblik på beskyttelse af betegnelsen, afslørede, at den ovenfor beskrevne kombination giver produkter med et godt sukkerindhold og det rette syreindhold, som er ideelt til fremstilling af mousserende vin.

Denne ændring vedrører varespecifikationens artikel 2 og påvirker ikke enhedsdokumentet.

3. Produktionsområde for druer til typerne »Bianco Spumante« og »Rosato Spumante«

Beskrivelse:

Produktionsområdet for de nye typer »Bianco Spumante« og »Rosato Spumante« er det samme som det nuværende produktionsområde for »Romagna Trebbiano« og delvist som produktionsområdet for »Romagna Sangiovese«, som er udførligt beskrevet i varespecifikationens artikel 3, stk. 5.

Begrundelser:

Druesorterne, der anvendes til at fremstille »Bianco Spumante« og »Rosato Spumante«, dyrkes i samme område som »Romagna Trebbiano«, og det omfatter delvist produktionsområdet for »Romagna Sangiovese«. Dette produktionsområde er beliggende syd for Via Emilia og er primært fladt med lavtliggende bakker. I dette område fremstilles de bedste mousserende vine.

Denne ændring udvider ikke produktionsområdet for druerne, men den afgrænser derimod mere præcist det område, hvor de nye typer fremstilles.

Denne ændring vedrører varespecifikationens artikel 3 og påvirker ikke enhedsdokumentet.

4. Plantetæthed pr. hektar

Beskrivelse:

Plantetætheden pr. hektar for »Bianco Spumante« og »Rosato Spumante« af angivet som mindst 2 500 vinstokke pr. hektar.

Begrundelser:

Ligesom for andre typer, der er omfattet af BOB »Romagna«, påpeges det, at en nedre grænse på 2 500 vinstokke pr. hektar giver mulighed for at opnå den største mængde druer af bedste kvalitet til fremstillingen af mousserende vine.

Denne ændring vedrører varespecifikationens artikel 4 og påvirker ikke enhedsdokumentet.

5. Udbytte af druer pr. hektar og mindste naturlige alkoholindhold

Beskrivelse:

For de nye typer »Bianco Spumante« og »Rosato Spumante« er maksimumsudbyttet fastsat til 18 ton pr. hektar, og druernes mindste naturlige alkoholindhold er fastsat til 9,5 % vol.

Begrundelser:

Udbyttet og det naturlige alkoholindhold, der er anført ovenfor, er ideelt for fremstilling af mousserende vine, hvilket er dokumenteret ved de kemiske, fysiske og organoleptiske analyser, som er udført af vinbedrifter i området.

Denne ændring vedrører varespecifikationens artikel 4 og afsnit 1.5.2. »Maksimumsudbytte« i enhedsdokumentet.

6. Produktionsområde for perlevin og mousserende vin

Beskrivelse:

For perlevin og mousserende vin er det område, hvor vinfremstilling og aftapning må udføres, blevet udviddet til at omfatte regionerne Marche, Lombardiet, Piemonte og Veneto, som grænser op til Emilia Romagna-regionen, hvor ovennævnte aktiviteter allerede finder sted.

Begrundelse:

I overensstemmelse med gældende EU-lovgivning og national lovgivning giver ændringen virksomheder, der opererer i området omfattet af BOB Romagna, og som ønsker at fremstille perlevin og mousserende vin, mulighed for at benytte yderligere moderne anlæg og udstyr for at opnå driftsmæssige synergier samt det bedste kommercielle resultat.

Denne ændring vedrører varespecifikationens artikel 5 og afsnit 1.9 i enhedsdokumentet.

7. Udbytte af druer i vin

Beskrivelse:

For de nye vintyper »Bianco Spumante« og »Rosato Spumante« er maksimumsudbyttet af druer i vin fastsat til 70 %, hvilket svarer til 12 600 liter pr. hektar.

Begrundelse: Dette er udbyttet, som fås ved at omdanne druer (18 ton/hektar) til vin udtrykt i liter.

Denne ændring vedrører varespecifikationens artikel 5 og afsnit 1.5.2 i enhedsdokumentet.

8. Produktionsmetode

Beskrivelse:

Følgende metoder til vinfremstilling af anført for »Romagna« Bianco Spumante og »Romagna« Rosato Spumante: gæring på flaske efter den traditionelle metode eller den klassiske metode og gæring i autoklave i overensstemmelse med EU-lovgivning og national lovgivning.

Begrundelser:

Medtagelse af beskrivelserne af metoder til fremstilling af mousserende vin i varespecifikationen giver erhvervsdrivende bedre oplysninger.

Denne ændring vedrører varespecifikationens artikel 5 og påvirker ikke enhedsdokumentet.

9. Gæring og eftergæring

Beskrivelse:

Gæring eller eftergæring er tilladt for most, delvist gæret most og ung, endnu ikke færdiggæret vin, som er bestemt til fremstilling af følgende typer i kategorien »vin«: »Romagna« Cagnina, »Romagna« Pagadebit Amabile og »Romagna« Sangiovese Passito, selv efter fristen den 31. december i den pågældende årgang i henhold til gældende national lovgivning.

Begrundelser:

Dette er en undtagelse i medfør af gældende national lovgivning, der giver mulighed for at udføre ovennævnte gæring og eftergæring efter fristen den 31. december hvert år, såfremt kontrolorganet underrettes straks.

Denne ændring vedrører varespecifikationens artikel 5 og påvirker ikke enhedsdokumentet.

10. Typen Sangiovese Passito

Beskrivelse:

Presning af druer til fremstilling af vintypen »Romagna« Sangiovese Passito samt efterfølgende gæring er tilladt efter fristen den 31. december hvert år i henhold til gældende national lovgivning.

Begrundelser:

For denne vintype, hvor det er nødvendigt at lade druerne tørre på vinstokken, eller efter de er høstet, er det nødvendigt at tillade presning også efter fristen den 31. december.

Denne ændring vedrører varespecifikationens artikel 5 og påvirker ikke enhedsdokumentet.

11. Kendetegn ved Romagna Bianco Spumante (Romagna, mousserende hvidvin) og Romagna Rosato Spumante (Romagna, mousserende rosévin)

Beskrivelse:

Følgende fysiske, kemiske og organoleptiske egenskaber er blevet tilsat de nye typer »Bianco Spumante« og »Rosato Spumante«.

»Romagna« Bianco Spumante

Skum: fint og langvarigt

Farve: strågul af varierende intensitet

Aroma: fin og delikat

Smag: fra brut nature til tør, smagsrig og harmonisk

Totalt alkoholindhold, minimum (% vol.): 10,5 % vol.

Totalt syreindhold, minimum: 5 g/l

Sukkerfrit ekstrakt, minimum: 14 g/l.

»Romagna« Rosato Spumante

Skum: fint og langvarigt

Farve: lyserød af varierende intensitet

Aroma: fin og delikat

Smag: fra brut nature til tør, smagsrig og harmonisk

Totalt alkoholindhold, minimum (% vol.): 10,5 % vol.

Totalt syreindhold, minimum: 5 g/l

Sukkerfrit ekstrakt, minimum: 15 g/l.

Begrundelser:

De anførte kemiske, fysiske og organoleptiske egenskaber er resultatet af flere forsøg udført på basisvin, der hovedsageligt er fremstillet af Trebbiano (for så vidt angår mousserende hvidvin) og Sangiovese (for så vidt angår mousserende rosévin), og de er i overensstemmelse med parametrene, der er fastsat i EU-lovgivning og national lovgivning.

Denne ændring vedrører artikel 6 i varespecifikationen og afsnit 1.4 (Beskrivelse af vinen/vinene) i enhedsdokumentet.

12. Angivelse af produktionsår

Beskrivelse:

Muligheden for at udelade druernes årgang er blevet udviddet til også at omfatte de nye typer »Romagna« Bianco Spumante og »Romagna« Rosato Spumante.

Begrundelser:

Med henblik på at tilpasse de nye typer (Bianco Spumante og Rosato Spumante) til de eksisterende typer (Trebbiano Spumante og Trebbiano Frizzante) er det blevet præciseret, at druernes årgang kan udelades fra etiketten i overensstemmelse med national lovgivning, der indeholder denne mulighed for mousserende vin af mere end én årgang samt for perlevin.

Denne ændring vedrører varespecifikationens artikel 7 og påvirker ikke enhedsdokumentet.

13. Mærkning

Beskrivelse:

For så vidt angår »Romagna« Bianco Spumante er det tilladt at angive farven »Bianco« (hvid) på etiketten.

Begrundelser: Producenten vælger, hvilken farve der skal angives for den pågældende mousserende vin.

Beskrivelse:

For så vidt angår »Romagna« Rosato Spumante er det obligatorisk at angive farven »Rosato« eller »Rosé« på etiketten.

Begrundelser: Det anses for hensigtsmæssigt at angive farven for at identificere produktets særlige karakter.

Denne ændring vedrører varespecifikationens artikel 7 og påvirker ikke enhedsdokumentet.

14. Særregler for emballering

Beskrivelse:

Artikel 8, stk. 2, i produktspecifikationen:

»For vin med BOB »Romagna« Trebbiano, »Romagna« Pagadebit og »Romagna« Sangiovese er anvendelsen af fødevarebeholdere med en kapacitet på mindst to liter og maksimalt seks liter tilladt i overensstemmelse med EU-lovgivning og national lovgivning.«

erstattes med:

»For vin med BOB »Romagna« Trebbiano, »Romagna« Pagadebit og »Romagna« Sangiovese er anvendelsen af fødevarebeholdere, der er fremstillet af andet materiale end glas, med en kapacitet på mindst to liter og maksimalt seks liter tilladt i overensstemmelse med EU-lovgivning og national lovgivning.«.

Begrundelser:

Dette er en formel ændring, der har til formål mere nøjagtigt at angive beholdernes kapacitet.

Denne ændring vedrører varespecifikationens artikel 8 og påvirker ikke enhedsdokumentet.

15. BOB »Romagna« — Supplerende geografisk betegnelse »Bertinoro«

Beskrivelse:

Brugen af den supplerende geografiske betegnelse »Bertinoro« er også tilladt for basistypen Sangiovese.

Begrundelser:

Henvisningen til navnet »Bertinoro«, som er den mindste geografiske enhed i det område, der er omfattet af betegnelsen, angiver ikke-mousserende vin med eller uden specifikationen »Riserva«, der er fremstillet med et indhold på mindst 95 % af druen Sangiovese.

Basistypen uden specifikationen »Riserva« er angivet i varespecifikationen.

Denne ændring vedrører produktspecifikationens artikel 1, 2, 3, 4, 5 og 6 for så vidt angår BOB »Romagna« — bilag 1 til specifikationen af den supplerende geografiske betegnelse »Bertinoro«, men den vedrører ikke enhedsdokumentet.

ENHEDSDOKUMENT

1. Betegnelse

Romagna

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

8. Perlevin

4. Beskrivelse af vinen/vinene

»Romagna« Albana Spumante

Vin med den kontrollerede oprindelsesbetegnelse »Romagna Albana Spumante« er fremstillet af mosten fra delvist tørrede druer ved hjælp af fermentering på flaske eller i autoklave i overensstemmelse med EU-lovgivningen. Vinen har en gylden gul farve, fint skum og langvarigt brus, en karakteristisk, delikat frugtig aroma, der er typisk for druesorten, god struktur og har en behagelig frisk, blød og sød smag uden dog at blive vammel.

Totalt alkoholindhold, minimum (% vol.): 16 % vol

Sukkerfrit ekstrakt, minimum: 21 g/l

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 6 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Cagnina

Vin med den kontrollerede oprindelsesbetegnelse »Romagna Cagnina«, der er fremstillet af Terrano-druer, som normalt høstes i slutningen af september, er klar til at overgå til forbrug efter de første ti dage i oktober. Den har en mørklilla farve, en intens, karakteristisk aroma med strejf af maraska og hindbær og en sød smag, lette tanniner med en behagelig syrlig kant.

Totalt alkoholindhold, minimum (% vol.): 11,5 % vol.

Sukkerfrit ekstrakt, minimum: 17 g/l.

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) 8,5 Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Pagadebit, herunder de halvsøde og perlende sorter

Vin med den kontrollerede oprindelsesbetegnelse »Romagna Pagadebit«, der er fremstillet af Bombino Bianco-druer, har en strågul farve af varierende intensitet, der afhænger af alder og vinfremstillingsmetode, en frisk og parfumeret aroma med et strejf af hvidtjørn, der er typisk for druesorten, og en behagelig og delikat smag, der kan være tør eller halvtør, også i den mousserende variant.

Totalt alkoholindhold, minimum (% vol.): 11,5 % vol.

Sukkerfrit ekstrakt, minimum: 14 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Pagadebit Bertinoro

Vin med den kontrollerede oprindelsesbetegnelse »Romagna Pagadebit«, der er fremstillet af Bombino Bianco-druer, har en strågul farve af varierende intensitet, der afhænger af alder og vinfremstillingsmetode, en frisk og parfumeret aroma med et strejf af hvidtjørn, der er typisk for druesorten, og en behagelig og delikat smag, der kan være tør eller halvtør, også i den mousserende variant.

Totalt alkoholindhold, minimum (% vol.): 12 % vol.

Sukkerfrit ekstrakt, minimum: 15 g/l.

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Sangiovese

Vin med den kontrollerede oprindelsesbetegnelse »Romagna Sangiovese«, der er fremstillet af druesorten af samme navn, har en rubinrød farve med lilla glans, en bred og vinøs aroma, som er let krydret i den unge vin, med lette strejf af viol og en elegant og fyldig smag med kraftige tanniner, samt en ligeledes behagelig og let bitter eftersmag.

Totalt alkoholindhold, minimum (% vol.): 12 % vol.

Reduktion af sukkerrester: ikke over 10 g/l

Sukkerfrit ekstrakt, minimum: 20 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Sangiovese Novello

Vin med den kontrollerede oprindelsesbetegnelse »Romagna Sangiovese Novello« er fremstillet af druesorten af samme navn, den er fremstillet ved kulsyremodning, har en rubinrød farve, en intens, vinøs aroma, der er typisk for vine fremstillet med denne metode, og en tør eller let sødlig smag, der skyldes sukkerrester, hvilket er tilladt i henhold til bestemmelserne, der regulerer fremstillingen.

Totalt alkoholindhold, minimum (% vol.): 11,5 % vol.

Reduktion af sukkerrester: maks. 10 g/l

Sukkerfrit ekstrakt, minimum: 18 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Sangiovese Superiore

Vin med den kontrollerede oprindelsesbetegnelse »Romagna Sangiovese Superiore«, der er fremstillet af druesorten af samme navn, har en rubinrød farve i retning af granatrød med lilla glans, en vinøs aroma med strejf af viol og en rund, fyldig men blød og elegant smag, lette tanniner i den unge vin, samt en behagelig, lang eftersmag der er let bitter.

Totalt alkoholindhold, minimum (% vol.): 12,5 % vol.

Reduktion af sukkerrester: ikke over 10 g/l

Sukkerfrit ekstrakt, minimum: 24 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Sangiovese Riserva, herunder Superiore Riserva

Vin med den kontrollerede oprindelsesbetegnelse »Romagna Sangiovese Riserva« er fremstillet af druesorten af samme navn og har en rubinrød farve i retning af granatrød næsten lilla farve med orange skygger med alderen, en fin, flygtig bouquet af vanilje, der er typisk for aldring, samt en tør, rund, harmonisk solid smag, ofte med strejf af træ fra de tønder, den er lagret på.

Totalt alkoholindhold, minimum (% vol.): 13 % vol.

Reduktion af sukkerrester: ikke over 10 g/l

Sukkerfrit ekstrakt, minimum: 26 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Sangiovese Passito

Vin med den kontrollerede oprindelsesbetegnelse »Romagna Sangiovese Passito«, der er fremstillet af druesorten af samme navn, har en rubinrød farve, til tider med lilla glans, en delikat aroma med lette strejf af viol og en harmonisk smag, lette tanniner, der efterfølges af en behagelig, karakteristisk eftersmag, som er let bitter.

Den kan have registrerbare strejf af træ fra de tønder, den blev lagret på.

Totalt alkoholindhold, minimum (% vol.): 12 % vol.

Reduktion af sukkerrester: fra 6 til 20 g/l

Sukkerfrit ekstrakt, minimum: 26 g/l

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Sangiovese med supplerende geografiske betegnelser

Vin med den kontrollerede oprindelsesbetegnelse »Romagna Sangiovese« med en supplerende geografisk betegnelse, der er fremstillet af druesorten af samme navn fra tydeligt afgrænsede områder, har en rubinrød farve med lilla glans, en bred og vinøs aroma, som er let krydret i den unge vin, med lette strejf af viol og en smag, der er typisk for produktionsområdet og lette tanniner i den unge vin, samt en ligeledes behagelig og let bitter eftersmag.

Totalt alkoholindhold, minimum (% vol.): 12,5 % vol.

Reduktion af sukkerrester: ikke over 4 g/l

Sukkerfrit ekstrakt, minimum: 24 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Sangiovese Riserva med en supplerende geografisk betegnelse

Vin med den kontrollerede oprindelsesbetegnelse »Romagna Sangiovese Riserva« med en supplerende geografisk betegnelse er fremstillet af druesorten af samme navn fra tydeligt afgrænsede områder og har en rubinrød farve i retning af granatrød næsten lilla med orange skygger med alderen, samt en tør, rund, harmonisk, solid smag, der er typisk for produktionsområdet, ofte med strejf af træ fra de tønder, den er lagret på.

Totalt alkoholindhold, minimum (% vol.): 13 %

Reduktion af sukkerrester: ikke over 4 g/l

Sukkerfrit ekstrakt, minimum: 26 g

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Trebbiano

Vin med den kontrollerede oprindelsesbetegnelse »Romagna Trebbiano«, der er fremstillet af druesorten af samme navn, og som har en strågul farve af varierende intensitet, en vinøs, mild og delikat aroma samt en fin, aromatisk og harmonisk smag.

Totalt alkoholindhold, minimum (% vol.): 11,5 %

Reduktion af sukkerrester: ikke over 10 g/l

Sukkerfrit ekstrakt, minimum: 14 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Trebbiano Spumante

Vin med den kontrollerede oprindelsesbetegnelse »Romagna Trebbiano Spumante«, der er fremstillet af druesorten af samme navn ved naturlig fornyet gæring på flaske eller i autoklave i overensstemmelse med EU-regler, og som har en strågul farve af varierende intensitet, langvarigt skum og let brus, en fin, frisk og behagelig aroma samt en tør eller halvtør smag afhængigt af typen.

Totalt alkoholindhold, minimum (% vol.): 10,5 % vol.

Sukkerfrit ekstrakt, minimum: 14,0 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Trebbiano Frizzante

Vin, der er omfattet af den kontrollerede oprindelsesbetegnelse »Romagna Trebbiano Frizzante«, der er fremstillet af druesorten af samme navn ved naturlig eftergæring i overensstemmelse med EU-regler, og som har en strågul farve af varierende intensitet med fint og langvarigt skum, en behagelig og delikat aroma samt en frisk, harmonisk smag.

Totalt alkoholindhold, minimum (% vol.): 10,5 % vol.

Reduktion af sukkerrester: ikke over 10 g/l

Sukkerfrit ekstrakt, minimum: 14 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Bianco Spumante

Vinen »Romagna« Bianco Spumante har fint, langvarigt skum og er strågul af varierende intensitet. Den udmærker sig ved sin fine, delikate aroma, og smagen varierer afhængigt af sukkerindholdet fra brut nature til tør, smagsrig og harmonisk.

Totalt alkoholindhold, minimum (% vol.): 10,5 % vol.

Sukkerfrit ekstrakt, minimum: 14 g/l.

Alle analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

»Romagna« Rosato Spumante

»Romagna« Rosato Spumante har fint, langvarigt skum. Farven er let rosa af varierende intensitet, og aromaen er fin og delikat. Smagen varierer afhængigt af sukkerindholdet fra brut nature til tør, smagsrig og harmonisk.

Totalt alkoholindhold, minimum (% vol.): 10,5 % vol.

Sukkerfrit ekstrakt, minimum: 15 g/l

Alle de analytiske parametre, der ikke fremgår af tabellen nedenfor, er i overensstemmelse med de grænseværdier, der er fastlagt i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 5 gram pr. liter udtrykt i vinsyre Indhold af flygtig syre, maksimum (milliækvivalenter pr. liter) Totalt indhold af svovldioxid, maksimum (milligram pr. liter)

5. Vinfremstillingsmetoder

a) Væsentlige ønologiske fremgangsmåder

INGEN

b) Maksimumsudbytter

Romagna Albana Spumante

45 hektoliter pr. hektar

Romagna Cagnina

84,5 hektoliter pr. hektar

Romagna Pagadebit og Pagadebit Bertinoro, herunder perlevin

98 hektoliter pr. hektar

Romagna Sangiovese, herunder Novello og Riserva

98 hektoliter pr. hektar

Romagna Sangiovese Superiore, herunder Riserva

68,25 hektoliter pr. hektar

Romagna Sangiovese med en supplerende geografisk betegnelse

58,5 hektoliter pr. hektar

Romagna Sangiovese Riserva med en supplerende geografisk betegnelse

52 hektoliter pr. hektar

Romagna Sangiovese Passito

60 hektoliter pr. hektar

Romagna Bianco Spumante

126 hektoliter pr. hektar

Romagna Rosato Spumante

126 hektoliter pr. hektar

6. Afgrænsning af det geografiske område

Produktionsområdet for druerne til fremstilling af vine, der er berettiget til betegnelsen »Romagna«, omfatter hele eller dele af flere kommuner i provinserne Bologna, Rimini, Forlì-Cesena og Ravenna i regionen Emilia-Romagna.

7. Primære druesorter

Bombino Bianco B.

Terrano N.

Sangiovese N.

Trebbiano Romagnolo B. — Trebbiano

Albana B.

8. Tilknytning til det geografiske område

Romagna

Romagna Albana Spumante:

Familien Baldi fra Faenza har ejet vindyrkningsområder i de mest frugtbare egne i Romagna siden det 14. århundrede. De var blandt de første til at hæve standarderne for vinfremstilling i en sådan grad, at andre adelige familier, ikke kun i Faenza, serverede Baldi-vine ved særlige lejligheder, skønt de selv fremstillede vin.

Francesco Baldi var den første, der fremstillede mousserende vin i Romagna i begyndelsen af det 20. århundrede, sandsynligvis på Albana blandet med andre vine. Den blev fremstillet i store mængder i Villa »Le Fontane« i Sarna di Faenza, og takket være den høje kvalitet blev den solgt i Romagna og Bologna og eksporteret til Frankrig og Rusland, hvor den blev tildelt anerkendte priser og præmier.

Romagna Cagnina:

Terrano d'Istria, som er den primære druesort i Cagnina, blev sandsynligvis bredt ud i Romagna i løbet af det byzantinske herredømme, hvor store mængder limsten blev importeret fra Istria og Dalmatia til opførelsen af Ravennas vigtigste monumenter. Vinen blev produceret på bestemte sletter i området omkring Cesena, Forlì og Ravenna helt tilbage i det 13. århundrede. Flere skriftlige kilder og poetiske tekster fra det nittende og tyvende århundrede bekræfter, at Cagnina blev solgt og værdsat i hele Romagna.

De halvsøde og perlende sorter Romagna Pagadebit, herunder »di Bertinoro«

Druen Bombino Bianco, der lokalt går under navnet Pagadebit, lagde navn til vinen. Ifølge Hohnerlein-Buchinger kommer ordet fra »produce tanto da pagare i debiti« (»giver nok til at afbetale gæld«), fordi denne druesort sikrer god produktion selv under ugunstige vejrforhold. Navnlig i provinsen Forlì blev Pagadebit plantet sammen med Albana for at kompensere for denne sorts lavere udbytte. Den første skriftlige fortegnelse af en Pagadebit-vinstok i Romagna stammer fra 1825 og er fra Acerbi, som opfører sorten blandt vinstokke »fra Rimino-området«. Pagadebit-vinstokke fra forskellige områder blev sammenlignet på den ampelografiske messe i Forlì i 1876. Bertinoro-området har historisk set været kendt for sin særligt fremragende Pagadebit-tradition.

Romagna Sangiovese, herunder Superiore, Riserva, Novello og Passito

Et notarialdokument fra 1672, der er arkiveret på statsarkivet i Faenza, henviser til »tre rækker med Sangiovese-vinstokke« fra vingården Fontanella di Pagnano i kommunen Casola Valsenio. I henhold til visse lingvister fik sorten sit navn fra »Sangue dei gioghi« (bjergblod) i Tuscan-Romagna Appenines, som efterfølgende blev til »sanzves« i den lokale dialekt.

Ifølge Beppe Sangiorgi omhandler de første henvisninger til Sangiovese i Romagna området Faenza-Imola. I 1839 gav Gallesio følgende beskrivelse af de vinmarker, han havde set på en tur fra Firenze til Forlì: »Alle vinstokke er lavtvoksende sorter, og de fleste er Sangiovese di Romagna«.

Gamle tekster om vindyrkning beskriver en Sangiovese-vinstok i Romagna med karakteristiske kendetegn, og som blev til en vin fremstillet af en enkelt druesort, i modsætning til praksis andre steder.

Romagna Trebbiano (også perlevin og mousserende vin):

Trebbiano-sorten blev sandsynligvis indført af etruskerne og romerne, som plantede vinstokke efter at have erobret jorden: vin til legionærerne. I 1305 skrev Pier de Crescenzi om en hvid drue, han omtalte som »tribiana«. I samme århundrede er der også henvisninger til »turbien« i Imola og »trebulanum« i Bologna. Der er også udaterede henvisninger til »tarbian« i Romagna. Molon (1906) skrev, at den var almindeligt kendt navnlig i Forlì og Ravenna, og Pasqualini, og Pasqui bemærkede, at den var værdsat i rækker af vinstokke, der voksede på sletter på trods af den høje fugtighed. Det faktum, at den er så udbredt i Romagna, skyldes dens evne til at tilpasse sig forskellige jordtyper og klimaer.

9. Vigtige yderligere betingelser (emballering, mærkning, andre krav)

BOB Romagna — vinfremstillingsområde

Retlig ramme:

EU-lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Vinfremstillingsaktiviteter kan udføres på hele området i provinserne Forlì-Cesena, Ravenna, Bologna og Rimini.

BOB Romagna — fremstillingsområde for perlevin og mousserende vin

Retlig ramme:

Den nationale lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Aktiviteterne til fremstilling af typerne »Romagna« Trebbiano Frizzante, »Romagna« Trebbiano Spumante, »Romagna« Pagadebit Frizzante, »Romagna« Albana Spumante, »Romagna« Bianco Spumante og »Romagna« Rosato Spumante, herunder vinfremstillingsmetoder til dannelse af skum, stabilisering og sødning, kan udføres i hele området i regionerne Emilia Romagna, Marche, Lombardiet, Piemonte og Veneto.

BOB Romagna — aftapningsområde for perlevin og mousserende vin

Retlig ramme:

EU-lovgivning

Type yderligere betingelse:

Aftapning inden for det afgrænsede geografiske område

Beskrivelse af betingelsen:

»Romagna« Trebbiano Frizzante, »Romagna« Trebbiano Spumante, »Romagna« Pagadebit Frizzante, »Romagna« Albana Spumante, »Romagna« Bianco Spumante og »Romagna« Rosato Spumante skal aftappes i regionerne Emilia Romagna, Marche, Lombardiet, Piemonte og Veneto. I overensstemmelse med gældende EU-lovgivning og national lovgivning skal aftapning og emballering finde sted på det ovenfor nævnte afgrænsede geografiske område for at sikre kvalitet og omdømme, garantere oprindelse og sikre effektivitet af kontroller.

Brug af referencer til supplerende geografiske betegnelser

Retlig ramme:

EU-lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

Etiketter på og emballering af vine, der er omfattet af BOB Romagna, kan indeholder henvisning til de supplerende geografiske betegnelser, der er beskrevet i de respektive bilag til varespecifikationen.

Følgende supplerende geografiske betegnelser kan nævnes på etiketten: »Bertinoro«, »Brisighella«, »Castrocaro e Terra del Sole«, »Cesena«, »Longiano«, »Meldola«, »Modigliana«, »Marzeno«, »Oriolo«, »Predappio«, »San Vicinio«, »Serra«.

BOB Romagna efterfulgt af supplerende geografiske betegnelser

Retlig ramme:

EU-lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

Vinfremstillingsaktiviteter kan udføres på hele området i provinserne Bologna, Ravenna, Forlì-Cesena og Rimini.

BOB Romagna efterfulgt af supplerende geografiske betegnelser

Retlig ramme:

EU-lovgivning

Type yderligere betingelse:

Aftapning inden for det afgrænsede geografiske område

Beskrivelse af betingelsen:

Aftapning af vin, der er omfattet af BOB »Romagna« efterfulgt af supplerende geografiske betegnelser, skal finde sted i fremstillingsområdet for hver supplerende geografisk betegnelse, herunder områder, hvor vinfremstilling er autoriseret ved undtagelse. I overensstemmelse med gældende EU-lovgivning og national lovgivning skal aftapning og emballering finde sted på det ovenfor nævnte afgrænsede geografiske område for at sikre kvalitet og omdømme, garantere oprindelse og sikre effektivitet af kontroller.

Link til produktspecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14488

(1) EUT L 9 af 11.1.2019, s. 2.